[{"text_idx": "#000001", "text": "Katalunio : la toreadoj denove permesitaj"}, {"text_idx": "#000004", "text": "Kolero regas c\u0302e la aktivuloj de la besta protektado, kaj de la katalunaj sendependistoj. La hispana Konstitucia kortumo nuligis pasintan j\u0302au\u0306don la malpermeson de toreadoj, ekvaliditan la 1an de januaro 2012 en Katalunio."}, {"text_idx": "#000005", "text": "Reglamentante tiujn spektaklojn, Katalunio \u00ab atentis la s\u0302tatan kompetentecon koncerne la protektadon de la komuna kultura heredaj\u0302o, al kio toreadoj apartenas \u00bb, ja eksplikis la gazetservo de la Kortumo en komunikaj\u0302o."}, {"text_idx": "#000006", "text": "Toreado estas enskribita en la nematerialan kulturan heredaj\u0302on de post 2015"}, {"text_idx": "#000007", "text": "Tri el la dek du membroj tamen rifuzis sekvi la plimulton de la jug\u0302istoj, konsiderataj kiel konservativuloj, kiuj konsistigas g\u0302in. Lau\u0306 la Tribunalo, al kiu la afero estis submetita de elektitoj de la Popola Partio (PP), reganta en Hispanio, la S\u0302tato havas ekskluzivan kompetentecon pri defendo de la kultura kaj arta heredaj\u0302o de la lando."}, {"text_idx": "#000008", "text": "Toreado estas parto de la \u00ab nemateriala kultura heredaj\u0302o \u00bb de Hispanio de post 2015. \u00ab Ni plu defendos la liberecon kaj la nacian feston \u00bb, tuj prig\u0302ojis la prezidentino de la PP en Katalunio, Alicia Sanchez Camacho."}, {"text_idx": "#000009", "text": "\u00ab La tribunalo utiligis la bestojn en politika batalo \u00bb"}, {"text_idx": "#000010", "text": "Deklaris la samon, la franco Simon Casas, nova direktoro de la Madridaj arenoj. \u00ab Toreado estas kulturo, historio, arto, kiu apartenas al la identeco de kelkaj popoloj, kaj tio estis tute absurda, ke politika institucio, la kataluna registaro, povu malpermesi g\u0302in \u00bb."}, {"text_idx": "#000011", "text": "\u00ab La konstitucia Kortumo nuligas la 21an jarcenton \u00bb, bedau\u0306ris siaflanke Raul Romeva, membro de la kataluna sendependisma ekzekutivo. Lau\u0306 Ana Bayle, reprezentantino de la Animalisma partio kontrau\u0306 mistraktado de la bestoj (Pacma), \u00ab la tribunalo utiligis la bestojn en politika batalo \u00bb."}, {"text_idx": "#000012", "text": "\u00ab La kampanjo, kies celo estas malpermesi toreadojn dau\u0306ros \u00bb, s\u0302i ankau\u0306 asertis, indikante ke s\u0302i vidas en tiu decido, \u00ab grandan katastrofon \u00bb. \u00ab En La Hispana s\u0302tato, malpermesi publikan torturon kaj murdon de besto estas do kontrau\u0306-konstitucia. Tio perfekte resumas la aferon \u00bb, ankau\u0306 ironiis la deputito Gabriel Rufian, el la sendependisma partio Respublika maldekstro de Katalunio (ERC)"}, {"text_idx": "#000013", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]